
Es documenta una captura d'Oxyura leucocephala a Mallorca, a finals de maig de 1784, 
a partir d'un dibuix a color del naturalista Bonaventura Serra. Les anotacions demostren 
que es tractava d'un mascie adult dominant, en època de reproducció, pel que cal 
considerar probable la nidificació històrica d'aquesta espècie a l'illa, el mateix que està 
comprovat a altres grans illes mediterrànies (Sardenya, Còrsega i Sicília). 

ON THE OCCURRENCE OF oxyura leucocephala IN MAJORCA. Anindividual of Oxyura 
leucocephala was caught in Mallorca at the end of May 1784, as recorded on a colour 
painting by the naturalist Bonaventura Serra. The notes prove that it was a male in the 
breeding season, suggesting that this species bred on the island in the past, as has been 
shown for other large Mediterranean islands (Sardinia, Corsica and Sicily). 

La presència històrica d'Oxyura 
leucocephala a Mallorca havia estat publi- 
cada per Barceló (1866), que la cita com 
a Fuligula mersa, i la qualifica de "rara y 
de paso accidental en Mallorca en invier- 
no y primavera". Altres autors l'esmenten, 
sempre referint-se a dades indirectes 
(Jordans, 1933 indica que Munn mencio- 
na la presència de l'espècie). 


Totes aquestes cites han estat consi- 
derades inversemblants a la llista de Ber- 
nis et al., 1958 que de fet, sols es fa ressò 
de la de Barceló (1866), probablement 
l'origen de totes les dades posteriors. 

Hem pogut comprovar recentment la 
base de la cita de Barceló (1866), al con- 
sultar el mansucrit de Bonaventura Serra 
(conegut per aquell autor, com es pot 

comprovar a la seva introducció a la "Flo- 
ra de las Islas Balears"). En aquest ma- 
nuserit figura una làmina a color (Fig. 1) 
que reprodueix amb prou detall un exem- 
plar amb les anotacions seguents: "Anade 
rarissima de Mallorca su pico de color 
azul celeste o esmalte. genero de Anati- 
bus feroi pag 109, 116 y 117. me lo remi- 
tió a casa y ofreció regalàrmelo el Sr. D. 
Raymundo Puigdorfila. Copiada del natu- 
ral día 28 mayo de 1784". Una reproduc- 
ció fotogràfica de la làmina ha quedat 
exposada al Museu balear de Ciències 
Naturals de Sóller. El dibuix és prou fidel, 
amb el disseny cefàlic corresponent a un 
mascle adult amb disseny facial de tipus 
(3.1) seguint la notació de Torres i Ayala 
(1986). Seria, per tant, un mascle domi- 

nant, probablement de tres anys o més, 
que la descripció del bec i la data de 
captura permeteren situar sense dubte en 
periode de zel. Malgrat la descripció, en el 
dibuix el bec és més tost grisenc, tal 
vegada per decoloració dels pigments 
utilitzats per Serra. 

Atès el caràcter sedentari de la po- 
blació occidental de l'espècie, aquesta cita 
permet considerar com a possible la 
reproducció de l'Ànnera de Cara Blanca a 
Mallorca, en el s. XVIII. Segons l'amable 
informació fornida per P. Muntaner (in 
verbis), els Puigdorfila havien estat pro- 
pietaris d'una cavalleria al terme de Muro, 
a les proximitats de s'Albufera de Mallor- 
ca, circumstància que ens dóna un indici 
del possible origen de l'au. 

Fig. 1. Làmina a color en l'original del manuscrit de Bonaventura Serra on apareix dibuixat, a la dreta, un 


mascle d'Oxyura leucocephala. 


Colour picture of the manuscript from Bonaventura Serra. On the rightis a male ot Oxyura leucocephala. 

És notable que Oxyura leucocephala 
no és citada a la península Ibèrica fins 
quasi un segle més tard, per Saunder 
(Arenas i Torres 1992). La cita de Serra 
és per tant un document de valor rellevant 
en quan a la presència de l'espècie, la 
reproducció de la qual ha estat suposada 
o documentada en aquest segle a 
Còrsega, Sardenya i Sicília (illes on s'ha 
extingit), i es manté al sud de la península 
Ibérica i al nord d'Africa (Cramp et al.,). 
Fins ara, l'espècie no és coneguda a la 
paleornitologia de les illes mediterrànies 
(Alcover et al., 1992), circumstància sols 
relativament significativa ja que aquest 
registre conté per ara unes 154 espècies, 
un fragment que pot ser inferior al 3094 de 
la fauna ornítica. Les probabilitats de fos- 
silització d'una espècie rara són lògica- 
ment baixes. 

